Diari Oficial de la Generalitat Valenciana


Sumari del DOGV 8035, del 09-05-2017 (2017/2673)

Notificació de la sentència dictada en el procediment de guarda i custòdia número 844/2016.
-------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2673


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 844/2016. [2017/2673]  
Procediment: família, guarda, custòdia o aliments de fills menors no matrimonials no consensuats 000844/2016-D.  
De: Natalia Klyavlina.  
Procuradora: Josefa Bertomeu Ivars.  
Contra: Carlos Enrique Antezana Delgado.  
Procurador/a: -  
  
Mary Luz García Muñoz, lletrada de l'Administració justícia del Jutjat de Primera Instància número 4 de Benidorm, done fe i testimoniatge que en aquest procediment de guarda, custòdia i aliments número 844/16-D, seguit a instàncies de Natalia Klyavlina contra Carlos Enrique Antezana Delgado, s'ha dictat la sentència que, literalment, diu així:  
  
  
«Sentència número 64/2017  
Jutgessa que la dicta: Nuria Jurado Román.  
Lloc: Benidorm.  
Data: 23 de març de 2017.  
Nuria Jurado Román, jutgessa del Jutjat de Primera Instància número 4 de Benidorm, he vist aquestes actuacions de mesures paternofilials de menor número 844/2016, entre les parts; d'una, com a demandant, Natalia Klyavlina, representada per la procuradora la senyora Bertomeu Ivars i assistida del lletrat el senyor Pérez Vicente, i d??una altra, com a demandat, Carlos Enrique Antezana Delgado, declarat en situació de rebel·lia processal, sobre mesures paternofilials amb relació a menor, amb la intervenció del Ministeri Fiscal, representat per Patricia Roda.  
  
Dispositiva  
Estime la demanda formulada per Natalia Klyavlina, representada pel procurador el senyor Bertomeu Ivars i assistida del lletrat el senyor Pérez Vicente, i d'una altra, com a demandat, Carlos Enrique Antezana Delgado, declarat en situació de rebel·lia, i dispose les següents mesures sol·licitades en la demanda:  
1. La pàtria potestat del fill menor d'edat comú d'ambdós progenitors, anomenat S., correspon a ambdós progenitors, però atés que el progenitor no custodi es troba residint i treballant a Perú, n'atribuïsc l'exercici exclusiu a la mare, Natalia Klyavlina, d'acord amb el que disposa l'article 156 del Codi Civil, amb caràcter temporal i mentre el pare del menor continue residint a l'estranger.  
2. Guarda i custòdia del menor a favor de la mare.  
3. Pensió d'aliments a favor del menor amb càrrec al progenitor no custodi, per l'import mensual de 250 euros que cal abonar en el compte a nom de la mare i que designe aquesta a aquest efecte, que cal abonar dins dels cinc primers dies de cada mes, import que s'actualitzarà anualment de conformitat amb l'índex de preus al consum, Institut Nacional d'Estadística o un altre organisme a aquest efecte.  
4. Règim de visites a favor del progenitor no custodi de caràcter flexible i que acordaran les parts. I atés que el pare del menor resideix a l'estranger, que aquest puga veure el menor quan torne a Espanya amb un avís previ a la mare efectuat amb uns dies d'antelació com a mínim, i podrà gaudir de la seua companyia a les vacances d'aquest, de la forma que ambdues parts acorden. El menor serà replegat al domicili matern i reintegrat a aquest domicili. El pare podrà establir comunicació telefònica amb el menor en qualsevol moment, sempre respectant els horaris d'estudi, de menjar i de descans del menor.  
Si el pare del menor en fixara la residència a Espanya i a la mateixa localitat de residència del menor, podrà tindre el seu fill els caps de setmana alterns des de l'eixida del col·legi els divendres i fins a la seua entrada els dilluns; la meitat de les vacances escolars d'estiu, Nadal i Setmana Santa. La mare podrà triar els anys parells i el pare els senars, des de l'endemà de la finalització del curs escolar a les 10.00 hores i fins al dia anterior a l'inici del curs escolar a les 20.00 hores, i sempre es dividiran en dues porcions iguals de temps.  
Si el pare del menor en fixara la residència a Espanya en un municipi diferent del de residència del menor, tenint en compte la distància geogràfica entre ambdós llocs de residència que impedisca l'aplicació de l'anterior règim, el pare podrà tindre el seu fill en companyia seua un cap de setmana al mes, per a aquesta finalitat haurà de desplaçar-se fins al lloc de residència del menor i replegar-lo el dissabte a les 10.00 hores i reintegrar-lo el diumenge a les 20.00 hores; la meitat de les vacances escolars d'estiu, Nadal i Setmana Santa. La mare podrà triar en els anys parells i el pare en els senars, des de l'endemà de la finalització del curs escolar a les 10.00 hores i fins al dia anterior a l'inici del curs escolar a les 20.00 hores, i sempre es dividiran en dos porcions iguals de temps, en les mateixes condicions exposades. I per al supòsit que el pare vulga eixir del país en vacances amb el menor, haurà de comunicar expressament a la mare aquesta circumstància a fi d'atorgar autorització, d'acord amb la legislació espanyola.  
El règim de visites el duran a terme les parts amb trellat i flexibilitat en benefici sempre dels interessos del menor.  
I atés que el demandat, Carlos Enrique Antezana Delgado, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 24 de març de 2017.- La lletrada de l'Administració de justícia: Mary Luz García Muñoz.